##### Martie 2021: Evaluarea inițială a centrelor de zi din jud. Mureș a fost finalizată

Echipa de proiect a DGASPC Mureș, partener 3 în cadrul proiectului PN1020, a realizat în primele 3 luni de implementare evaluarea inițială a centrului de zi.din Glodeni și a centrului de zi al Fundației Buckner din Târnăveni. Primul instrument folosit a fost Fișa de evaluare inițială, prin care am colectat informații despre situația actuală a centrului, copiii înscriși care vor face parte din grupul țintă, modul de colaborare cu instituțiile locale, în principal cu școala, nevoile de formare ale personalului. Al doilea instrument a fost Grila de evaluare cu privire la modul de aplicare a standardelor minime de calitate în centrul de zi participant la proiectul VIP Plus (strucurată având în vedere Ordinul nr. 27/2019 privind aprobarea standardelor minime de calitate pentru serviciile sociale de zi destinate copiilor)

In urma evaluării inițialeapreciem că centrele de zi din Glodeni și Târnăveni sunt funcționale și pot implica în proiect grupul țintă estimat de copii și respectiv de părinți/membri ai familiei, fiind deschise către formare și activități inovante de abilitare, conștientizare, nondiscriminare. S-au identificat dificultăți care pot fi ameliorate, principalele propuneri de îmbunătățire fiind:

***Centrul de zi Glodeni***

* dotarea centrului de zi cu echipamente IT
* pregătirea personalului și dezvoltarea competențelor acestuia
* participarea personalului la cursuri de educație incluzivă, de formare profesională
* susținerea de activități adaptate nevoilor copiilor beneficiari; asigurarea rechizitelor școlare
* asigurarea unei mese calde pentru copii
* mai buna relaționare cu familiile copiilor și cu comunitatea, care trebuie responsabilizată alături de părinți, în legătură cu rolul lor privind educația copiilor
* identificarea si colaborarea cu ONG-uri cu domeniul de activitate în mediu social defavorizant
* necesitatea unei campanii de promovare a drepturilor persoanelor de etnie romă, abilitare și conștientizare
* sprijin metodologic pentru dezvoltarea centrului de zi – realizarea unor activități inovante în beneficiul copiilor și părinților; în acest sens un rol important îl va avea schimbul de experiență între cele 9 centre de zi din cele 4 județe
* modelele noi, exemplele de bună practică, diversitatea activităților desfășurate în alte centre și județe vor avea ca efect creșterea nivelul de cunoștințe al copiilor, îmbunătățirea stimei de sine și conștientizarea propriei identități, scăderea absenteismului și reducerea ratei abandonului școlar
* suportul acordat pentru obținerea licenței de funcționare a centrului

***Centrul de zi Buckner***

* dotarea centrului de zi cu echipamente IT
* pregătirea personalului și dezvoltarea competențelor acestuia
* susținerea de activități inovante adaptate nevoilor copiilor beneficiari
* îmbunătățirea relaționării cu familiile copiilor; chiar dacă există programul “Școala Mămicilor”, este necesar să se identifice și alte metode inovante de apropiere a familiilor de centru, de implicare mai mare a acestora în educația propriilor copii
* influențarea comunității rome ca intreg
* implicarea bărbaților din comunitate si a taților copiilor beneficiari; dezvoltarea unor programe pentru bărbații din comunitate ar fi un plus de mare impact pe termen lung
* colaborarea cu comunitatea (cu școli și alte instituții și organizații din comunitate)

Concluziile evaluării inițiale sunt de maxim interes atât la nivelul județului nostru, pentru organizarea intervenției echipelor mobile care vor lucra cu centrele de zi începând cu luna aprilie 2021, cât și la nivel de proiect, urmând să fie folosite la proiectarea activităților de formare.